Lav et referat af nedenstående tekst:

Tekst:
Klasseværelserne står tomme på Aalestrup Skole fredag, efter at det torsdag aften blev meldt ud, at der er mistanke om at en lærer på skolen er smittet med coronavarianten Omikron. En mistanke, der blev bekræftet fredag eftermiddag. - Lige nu er eleverne hjemme. De har fået at vide af deres lærere, hvad de skal lave i løbet af i dag, og heldigvis er det en god dag at være hjemme. Snevejret lægger op til, at man kan sætte idræt og bevægelse på skemaet, siger skoleleder Jesper Poulsen, Aalestrup Skole. Skolen var ikke pålagt at lukke ned, men fordi der er særlige forholdsregler for hvem, der skal testes, når det drejer sig om den nye coronavariant, så var der ikke andre muligheder, fortæller Jesper Poulsen. - En del lærere har holdt møder og været i gruppearbejde med den pågældende lærer, og når de har været ude at undervise, så er de elever tredje led og det betyder, at mange børn - faktisk hele næsten hele skolen - er berørt af situationen, for de skal alle lade sig isolere. - Vi er simpelthen løbet tør for lærere og børn, siger Jesper Poulsen. Da TV2 Nord talte med Jesper Poulsen håbede han på, at skolen kunne åbne igen fra onsdag. Men bliver nedlukningen forlænget, er han er dog helt tryg ved eventuelt at skulle fortsætte med virtuel undervisning af eleverne. - Vi er desværre i rigtig god træning i forhold til sidst, skolerne var lukkede, så vi ved godt, hvordan vi skal handle. Lærerne har et fint beredskab i forhold til det, siger Jesper Poulsen.

Referat:
Styrelsen for Patientsikkerhed har fredag eftermiddag bekræftet, at det er coronavarianten Omikron, som en lærer på Aalestrup Skole er smittet med. Skolen er lukket ned  - i første omgang frem til onsdag. Selvom nedlukningen var frivillig, var der reelt ikke andre muligheder.